
                              МЕХАНИЗЪМ
за определяне на бюджетите на кметствата и показателите за разходи на населените места с кметски наместници по бюджета на Община Враца за 2022  г.

Бюджетите на кметствата за 2022 г. се изчисляват по следната формула:

С = С1 + С2 + С3, където:
С е общият размер на бюджета на кметството за 2022 година.
С1 е размерът на средствата за възнаграждения и осигурителни вноски за конкретното кметство. Изчислява се като сума на  плановите разходи за заплати, други възнаграждения и плащания за персонала, задължителни осигурителни вноски от работодателя и други разходи за СБКО на лицата в делегирана от държавата дейност „Общинска администрация”.
С2 е размерът на планираните средства за текуща издръжка на конкретното кметство и включва:
· планови разходи за издръжка на кметството, разчетени в местна дейност „Общинска администрация” (без планираните средства за текущ ремонт и за представителни цели);

· планови разходи  за улично осветление.
 Изчисляват се по следната формула:

С2 = К1A1 + К2A2 , където:
К1 е коефициент, който осигурява ръст на планираните средства, изравняване на условията за функциониране на администрацията в кметствата и отчита приходния капацитет. 
К1 се изчислява по следната формула 1.10 + 0.15(Рср / Ркм) + 0.35(Пкм / Пср), където:
Рср е средния размер на разходите за издръжка на кметствата
Ркм е размера на разходите за издръжка на конкретното кметство 
Пср е средния размер на данъчните приходи от кметствата

Пкм е размера на данъчните приходи от конкретното кметство 

Разходите за издръжка се изчисляват на база отчетната информация в местна дейност „Общинска администрация” за 2021 г., без разходите за текущ ремонт, разходите за представителни цели и други еднократни разходи. Данъчните приходи са на база отчетна информация за 2021 г. за данък върху недвижими имоти и данък върху превозните средства.
А1 са плановите разходи за издръжка на кметството, разчетени в местна дейност „Общинска администрация”, без планираните средства за текущ ремонт и за представителни цели. Критериите, показателите и съотношенията за разпределение на средствата са:   

а) площ на населеното място / кв.км./-  10 %;
б) жители по настоящ адрес / брой/ -  45 %;

в) отдалеченост от общинския център /км./-  15 %;

г) стойността, формирана от константната величина на средния разход за издръжка на един жител в кметство по отчетна информация в местна дейност „Общинска администрация” за предходния отчетен период, без разходите за текущ ремонт, разходите за представителни цели и други еднократни разходи, коригирана с коефициент, отчитащ  процента на събираемост  на местни данъци  през 2021 г. ( за данък върху недвижими имоти и данък върху превозните средства )  за кметството - 30 %.
Разпределението на средствата е до общия размер на разходите за издръжка, без средствата за текущ ремонт, за представителни цели и други еднократни разходи на кметствата. 

К2 е коефициент, който осигурява ръст на планираните средства, изравняване на условията за предоставяне на услугата в кметствата и отчита приходния капацитет. 

К2 се изчислява по следната формула 1.25 + 0.08(Рср / Ркм) + 0.22(Пкм / Пср), където:
Рср е средния размер на разходите за улично осветление на кметствата

Ркм е размера на разходите за улично осветление на конкретното кметство 
Пср е средния размер на данъчните приходи от кметствата

Пкм е размера на данъчните приходи от конкретното кметство 

Разходите за улично осветление се изчисляват на база отчетната информация в местна дейност „Осветление на улици и площади” за 2021 г. Данъчните приходи са на база отчетна информация за 2021 г. за данък върху недвижими имоти и данък върху превозните средства.
               А2 са плановите разходи  за улично осветление. Критериите, показателите  и съотношенията за разпределение на средствата са:   

а) жители по настоящ адрес / брой/ -  30 %;

б) дължина на уличната мрежа /км./ - 50 %;

в) стойността, формирана от средния разход за улично осветление на кметствата по отчетна информация в местна дейност „Осветление на улици и площади” за предходния отчетен период, коригирана с коефициент, отразяващ  процента на събираемост  на местни данъци  през 2021 г. за кметството (за данък върху недвижими имоти и данък върху превозните средства) -  20 %.

 Разпределението на средствата е до общия размер на разходите за улично осветление на кметствата. 

С3 е размерът на целевите и допълнителни средства в бюджетите на кметствата:
С3 = В1 + В2 + В3 + В4 + В5, където:
В1 – размер на средствата за текущ ремонт на кметството, планирани в местна  дейност „Общинска администрация”;
В2 – размер на средствата за представителни цели на кметовете на кметства, планирани в местна  дейност „Общинска администрация”- в размер не по-голям от 2 на сто от общия годишен размер на разходите за издръжка на дейност „Общинска администрация“ по съответния бюджет, съгласно чл.94, ал.1 от Закона за държавния бюджет на Република България за 2022 година;
В3 – размер на средствата за зимно поддържане и снегопочистване, планирани в местна дейност „Изграждане, ремонт и поддържане на уличната   мрежа“ - критериите и съотношенията за разпределение на средствата са: брой жители по настоящ адрес – 38 %, дължина на уличната мрежа /км./– 60 %  и добавка за височинно разположение – 2 %;
В4 - преходен остатък от 2021 г. от икономии от текуща издръжка, дарения и други целеви средства - средствата се разходват за текуща издръжка и благоустрояване в кметствата, дейности по зимно поддържане на уличната мрежа и други дейности от местно значение в съответното населено място, съгласно целевия характер на средствата (по предложение на кметовете на кметства при съответствие със законовите разпоредби средствата може да се разходват за основни ремонти и придобиване на активи по бюджета на кметството или по бюджета на първостепенния разпоредител с бюджет);
                В5 - целеви средства за ремонти и благоустрояване в кметството, формирани на база реализирани приходи от управление и разпореждане с имоти общинска собственост, намиращи се на територията на кметствата, както следва:
· средства от преходния остатък от 2021 г., включващи преотстъпени приходи от постъпленията от продажбата на общински нефинансови активи, реализирани по Закона за общинската собственост и от постъпленията от разпореждането с друго общинско имущество, от наеми, от аренда на земеделски земи и горски територии и от ползването на дървесина и недървесни горски продукти от горите, общинска собственост, реализирани по Закона за общинската собственост в кметствата, които се разходват за основни, текущи ремонти и дейности от местно значение в съответното населено място (по предложение на кмета на кметството средствата може да се разходват за основни ремонти по бюджета на първостепенния разпоредител с бюджет); 
· 30% от постъпленията от продажбата на общински нефинансови активи, реализирани през 2022 г. по Закона за общинската собственост в селата на съответните кметства за финансиране на изграждането, за основен и текущ ремонт на социалната и техническата инфраструктура на територията на съответното населено място, средствата се планират по бюджетите на кметствата на база реалните постъпления към 30.06.2022 година и 31.10.2022 година и се разходват за финансиране на изграждането, за основен и текущ ремонт на социалната и техническата инфраструктура на територията на съответното населено място (по предложение на кмета на кметството при съответствие със законовите разпоредби средствата може да се разходват за основни ремонти по бюджета на първостепенния разпоредител с бюджет).

· 30% от постъпленията от разпореждането с друго общинско имущество, извън продажбата на общински нефинансови активи, от наеми, от аренда на земеделски земи и горски територии и от ползването на дървесина и недървесни горски продукти от горите, общинска собственост, реализирани по Закона за общинската собственост през 2022 г. в селата на съответните кметства за изпълнение на дейности от местно значение в съответното населено място, средствата се планират по бюджетите на кметствата на база реалните постъпления към 30.06.2022 година и 31.10.2022 година и се разходват за изпълнение на дейности от местно значение в съответното населено място (по предложение на кмета на кметството при съответствие със законовите разпоредби средствата може да се разходват по бюджета на първостепенния разпоредител с бюджет).
              Разходите на населените места с кметски наместници за 2022 г. се изчисляват по следната формула:

С = С1 + С2 + С3, където:
С е общият размер на разходите на населеното място с кметски наместник за 2022 година.
С1 е размерът на средствата за възнаграждения и осигурителни вноски за населеното място. Изчислява се като сума на  плановите разходи за заплати, други възнаграждения и плащания за персонала, задължителни осигурителни вноски от работодателя и други разходи за СБКО на лицата в делегирана от държавата дейност „Общинска администрация”.
С2 е размерът на планираните средства за текуща издръжка на конкретното населено място и включва:
· планови разходи за издръжка на населеното място, разчетени в местна дейност „Общинска администрация”  - критериите за разпределение на средствата са: площ на населеното място / кв.км./, жители по настоящ адрес / брой/, отдалеченост от общинския център /км./ и процента на събираемост  на местни данъци  през 2021 г. ( за данък върху недвижими имоти и данък върху превозните средства );

· планови разходи за улично осветление - критериите за разпределение на средствата са: жители по настоящ адрес / брой/, дължина на уличната мрежа /км./ и процента на събираемост  на местни данъци  през 2021 г. ( за данък върху недвижими имоти и данък върху превозните средства ).
С3 е размерът на целевите и допълнителни средства за населеното място:

С3 = В1 + В2 + В3+ В4, където:

В1 – размер на средствата за текущ ремонт, планирани в местна  дейност „Общинска администрация”;
В2 – размер на средствата за зимно поддържане и снегопочистване, планирани в местна дейност „Изграждане, ремонт и поддържане на уличната   мрежа“ - критериите за разпределение на средствата са: брой жители по настоящ адрес, дължина на уличната мрежа /км./ и височинно разположение;

В2 - преходен остатък от 2021 г. от икономии от текуща издръжка, дарения и други целеви средства - средствата се разходват, съгласно характера на средствата;
                В3 - целеви средства за ремонти и благоустрояване в населеното място, формирани на база реализирани приходи от управление и разпореждане с имоти общинска собственост, намиращи се на територията на населеното място, както следва:
· средства от преходния остатък от 2021 г., включващи преотстъпени приходи от постъпленията от продажбата на общински нефинансови активи, реализирани по Закона за общинската собственост и от постъпленията от разпореждането с друго общинско имущество, от наеми, от аренда на земеделски земи и горски територии и от ползването на дървесина и недървесни горски продукти от горите, общинска собственост, реализирани по Закона за общинската собственост в съответните населени места, които се разходват за основни, текущи ремонти и дейности от местно значение в съответното населено място; 

· 30% от постъпленията от продажбата на общински нефинансови активи, реализирани през 2022 г. по Закона за общинската собственост в съответните населени места за финансиране на изграждането, за основен и текущ ремонт на социалната и техническата инфраструктура на територията на съответното населено място, средствата се планират на база реалните постъпления към 30.06.2022 година и 31.10.2022 година и се разходват за финансиране на изграждането, за основен и текущ ремонт на социалната и техническата инфраструктура на територията на съответното населено място; 
· 30% от постъпленията от разпореждането с друго общинско имущество, извън продажбата на общински нефинансови активи, от наеми, от аренда на земеделски земи и горски територии и от ползването на дървесина и недървесни горски продукти от горите, общинска собственост, реализирани по Закона за общинската собственост през 2022 г. в съответните населени места за изпълнение на дейности от местно значение в съответното населено място, средствата се планират на база реалните постъпления към 30.06.2022 година и 31.10.2022 година и се разходват за изпълнение на дейности от местно значение в съответното населено място.  

